cyanic-selkie/wikianc huggingface dataset:
משפחת רדזיוויל
אישים עיקריים
בין הדמויות החשובות במשפחה לאחר מכן ניתן למנות את הנסיך אנטוני הנריק (Antoni Henryk Radziwiłł; 1775–1833), סטאדהאודר (ראש מדינה, מושל) של הדוכסות הגדולה של פוזנן בשנים (1815-1831) ופטרונו של פרדריק שופן.
במאה ה-19 יצאו רבים מחברי המשפחה לגלות בעיקר בפריז ובווינה. נכסי המשפחה כוללים ארמונות ואחוזות בפריז, וינה, ברלין ודרזדן.
יחס ליהודים
יחסם של בני המשפחה ליהודים לא היה אחיד. מחד גיסא ניתן לציין את מיקולאי קשישטוף שקירב את שאול וואהל לחצר המלכות ואף מינה אותו למלך פולין ליום אחד, מינוי טכני אמנם, אך תוך הבעת הערכה רבה לאיש ללא דרישה שיבטל את יהדותו. יש לציין כי סיפור המלכתו של וואהל למלך פולין לא זכה לאישוש במקורות לא יהודיים.
מרצ'ין מיקולאי שירש את ראשות המשפחה ב-1745 העסיק יועץ קרוב ואיש סוד בשם שמעון וגילה עניין רב ביהדות תוך כדי ניסיון לשמור כשרות ושמירת שבת. מאידך הוא היה ככל הנראה פסיכופת רצחני שהוכרז בלתי שפוי ב-1748.
ההתיישבות היהודית באחוזות בית רדזיוויל החלה ב-1551 בקלצק, סלוצק ונישוויז. לאחר פרעות ת"ח ות"ט (1668) התיר בוגוסלב רדזיוויל ליהודים שהמירו דתם מאונס לשוב לדת אבותיהם ולפיכך הגיעו יהודים רבים להתיישב באחוזותיו. במחקרו משנת 2005 מראה החוקר אדם טלר כי בית רדזיוויל ראה ביהודים מתיישבים מועדפים מבחינה כלכלית וכאשר היה צורך ליישב שטחים מחדש (למשל לאחר המלחמה הצפונית הגדולה (1720-1704) שהתרחשה באחוזות המשפחה וזרעה בהן הרס), זכו היהודים לזכויות דתיות ולהעדפה שהתבטאה בהפחתת מסים. בנוסף, הותר לסוחרים עירוניים לעסוק במסחר בשולי האחוזות. מהיתר זה, שלא היה מוגבל לסוחרים בני דת מסוימת, נהנו בעיקר יהודים. הדבר עודד גם את התיישבות היהודים בערים שבשטחי האחוזות. אולם היתרון העיקרי של היהודים היה כמנהלי אחוזות וחוכרים. טלר מעלה במחקרו כי יהודים שימשו כמנהלי אחוזות וחכרו שטחים גדולים ומתקנים חקלאיים באחוזות נסיכי רדזיוויל וסייעו להגדיל את הונם ולייעל את העבודה החקלאית בהן (בראשם האחים איצקוביץ'). כיוון שרובו של ההון המשפחתי צמח מתנובה חקלאית, הרי שייעולה סייע באופן ישיר לגידול ההון המשפחתי.
טלר מסכם בהשלכות הקשר החיובי שנוצר בין היהודים למשפחה. השלטון האחוזתי-פיאודלי-מגנאטי שמשפחת רזדיוויל הייתה מראשיו גרם לתסיסה ומתח חברתי מתמשכים בקרב נתיניהם. צורת השלטון הייתה שנואה על רוב רובדי החברה והיוותה מוקד לגינוי כנסייתי. הקשר הסימביוטי שנוצר בין היהודים לבעלי האחוזות גרם לזיהוי שלהם עם המשטר האחוזתי. כאשר קמה תנועה לאומית-עממית נגד השלטון הפיאודלי בשלהי המאה ה-18, היו היהודים מנפגעיה העיקריים והדבר הקשה עליהם למצוא מקום בחברה הפולנית של המאה ה-19.
וילדשטרובל (קרחון)
קרחון וילדשטרובל (Wildstrubel Glacier) הוא קרחון יבשתי באורך 2.5 קילומטר הנמצא בפסגת ההר וילדשטרובל בצידו המערבי של רכס האלפים הברניים בקנטון ואלה שבשווייץ.
שטחו הכולל של הקרחון הוא 4.8 קמ"ר.
שמרית המואבית
שִׁמְרִית הַמּוֹאָבִית, דמות מקראית, שמה מופיע ב, כאמו של יהוזבד מהמתנקשים בחיי יואש מלך יהודה. ב, מופיע שם המתנקש דווקא כ"יהוֹזָבָד בֶּן-שֹׁמֵר".
פולמוס שמות הנשים הזרות במקרא
לדעת רבים, השינויים המהותיים, אשר קיימים בספר דברי הימים בהם שמות האבות הפוכים לשמות האמהות תוך כדי שהכתוב מציין את מוצאן הנוכרי של האמהות. רבים מהאישים המוזכרים במקרא נקראים על שם האב ולא על שם האם. לכן חוקרים אלו מניחים, כי המידע המובא בספר מלכים ההוא המקורי. אין ייסוד ודאי אם המידע המובא בדברי הימים לקוח ממקור אחר או שהשינויים נעשו בידי המחבר. לשיטת חוקרים אלו גם אם מידע זה נלקח ממקור אחר נראה כי המחבר המקראי העדיף את הזכרת עמדה זו על פני הסתרה של מוצאן.
יש הטוענים כי בציון המוצא הנכרי של האמהות מבקש המחבר המקראי להסתיר את העובדה שאנשים מיהודה, וייתכן כי אף אישים חשובים ממשפחות הכהונה, הם אלה שהתנקשו במלך, אשר על פי המקרא הוא משיח ה'. מנגד יש הסוברים כי ייחוס שמות הקושרים למוצא מואבי ועמוני מושפע מהכתוב בספר עזרא, שחלק ממגמתו הוא נגד הנשים הנכריות.
דאונינג
{{פירושונים| אישים:
ראו גם
}}
מיס ארצות הברית 1977
בתחרות התארחה מיס תבל המכהנת, רינה מור הישראלית וכמו כן גם מיס תבל לשנת 1954 מרים סטיבנסון. בתחרות זכתה מיס טקסס ארצות הברית קימברלי טומס, זוהי הפעם הראשונה שטקסס זוכה בתחרות ולאחר מכן טקסס נהייתה למדינה המצליחה ביותר בתחרות.
יצחק ערמוני
יצחק צבי ערמוני (ל' בחשוון ה'תרצ"ו, נובמבר 1935 – י' בניסן ה'תשנ"ה, אפריל 1995) היה ראש מועצה אזורית הר חברון ומזכ"ל גוש אמונים.
ביוגרפיה
נולד וגדל במושב שדה יעקב להוריו פרחיה ואליהו חיים ערמוני (קסטנבוים), שעלו כשלוש שנים לפני כן מצ'כוסלובקיה. למד בישיבת בני עקיבא כפר הרא"ה ולאחר מכן שירת בנח"ל מטעם בני עקיבא. לאחר שחרורו מן הצבא הצטרף לקיבוץ עין צורים, ועסק בחקלאות.
עם הקמת קריית ארבע הצטרף עם משפחתו לעלייה על הקרקע. היה ממייסדי המינהלת המקומית, והיה חבר בה ואף ריכז אותה. בהושענא רבה ה'תשל"ג (29 בספטמבר 1972) נעצר עם עוד שניים מתושבי קריית ארבע לאחר שסירבו להוראת המושל הצבאי לצאת מ"אולם אברהם" במערת המכפלה.
בין 1984 ל-1895 כיהן כראש מועצה אזורית הר חברון. משם עבר למושב רמת מגשימים שברמת הגולן והיה רכז המטעים של המושב. היה פעיל ותיק בתנועת גוש אמונים, וב-1988 נבחר למזכ"ל התנועה.
היה חבר המפד"ל ולאחר מכן עבר למפלגת התחיה.
נפטר ב-י' בניסן ה'תשנ"ה ונקבר בהר המנוחות. שמו הונצח ב"מצפור קריות" באזור הר עמשא במזרח הר חברון.
משפחתו
היה נשוי לזהבה, ולהם חמישה ילדים.
נכדתו נעמה נישאה לרב איתם הנקין. שניהם נרצחו בפיגוע ירי ליד בית פוריכ שבשומרון ב-2015.
נכדו נהרג בהתהפכות תומ"ת בתאונת אימונים ברמת הגולן ב-2017.
Refactoring
ארגון הקוד מחדש (נקרא גם Refactoring) הוא תהליך של שיפור קוד קיים על ידי שימוש בטכניקות שמשנות את המבנה הפנימי של הקוד מבלי לשנות את ההתנהגות החיצונית שלו.
שיפור הקוד הקיים בא לידי ביטוי בקריאות הקוד, יעילות הקוד מבחינת סיבוכיות ריצה ומקום, והפיכת הקוד למודולרי הניתן להרחבה בקלות.
Refactoring יכול להיעשות במספר טכניקות:
ישנן סביבות עבודה, כגון ויז'ואל סטודיו, המספקות כלים לביצוע refactoring באופן אוטומטי או אוטומטי-למחצה.
תהליך ה-Refactoring מורכב משלושה שלבים:
יתרונות Refactoring לעומת בניית הקוד מחדש:
היסטוריה
בעבר לא בוצע Refactoring בשלבי פיתוח. דוגמה לכך, היא קובצי CVS (משנת 1984) אשר אינם כוללים תיעוד של שינוי או העברה של קבצים ותיקיות. אף על פי ש-Refactoring היה מוכר לפני שנים רבות, וויליאם פ. אופדיק ידוע בתור הראשון שבחן נושא זה, הגם שהתאוריה והמיכון היו זמינים לפני כן.
מרטין פאולר בספרו: שיפור העיצוב של קוד נוכחי הוא התייחסות קנונית. השימוש הידוע הראשון במושג "Refactoring" הוצא לאור לספרות בספטמבר 1990, מאמר של ויליאם פ. אופדיק וראלף א. ג'ונסון. בתיזה של אופדיק שפורסמה ב-1992, הוא השתמש שנית במונח זה. מונח ה-Refactoring היה בשימוש בשפת התכנות Forth מאז שנות השמונים המאוחרות של המאה הקודמת. פרק שש בספרו של ליאו ברודי מוקדש לנושא זה. בשיטת ה-eXtreme Programming, חילוץ מתודה בשיטת ה-Refactoring הוא נחוץ כמו ב-Forth, שבירת המתודה למתודות קטנות יותר.
דנייפר (משגר)
דנייפר (ברוסית:Днепр, באוקראינית:Дніпро) הוא משגר לוויינים וחלליות רב־שלבי בעל מנוע דלק נוזלי, אשר פותח במשותף על ידי רוסיה ואוקראינה לשיגור לוויינים. המשגר מבוסס על טיל בליסטי R-36М שפותח במפעל "יוז'מאש" באוקראינה הסובייטית בשנות ה-70 של המאה ה-20.
בעקבות חתימה על האמנה לצמצום הנשק האסטרטגי היה צורך בפירוק כ-50% מטילי R-36M. בהחלטת רוסקוסמוס וסוכנות החלל הממלכתית של אוקראינה הוקמה חברה "קוסמוטראס" במטרה לבצע שינוי יעוד של טילים תוך התאמתם למשגר לוויינים וחלליות. לידי החברה החדשה הועברו כ-160 טילים.
השלב הראשון והשני של הטיל נותרו ללא שינוי. לשלב שלישי התווספה מערכת בקרה חדשה.
לשיגור המשגר הותאם כן שיגור 109 בקוסמודרום בייקונור. כמו כן בוצעו כמה שיגורים מאתר שיגורים יאסני במחוז אורנבורג. השיגור הראשון בוצע ב-21 באפריל 1999 הוא בוצע יל ידי צוות של חיל הטילים האסטרטגיים של רוסיה. בסך הכול בוצעו 22 שיגורים בהם היו 140 לוויינים מ-20 מדינות. בשנת 2014 השיגור כלל לוויין ישראלי דוכיפת 1
בסוף 2014 כל השותפים האוקראינים עזבו את המיזם והוא הועבר לידי רוסיה כאשר כ-10% מהמניות היו בבעלות חברה מקזחסטן. החברה הודיע שתכבד את החוזים שנחתמו לשנת 2015, אך מ-3 שיגורים מתוכננים בוצע שיגור בודד. מאז לא היו שיגורים נוספים ולקוחות החברה עבדו לספקים אחרים.
לוי זיני
לוי זיני (נולד ב-7 בינואר 1953) הוא יוצר, במאי סרטי תעודה ומפיק ישראלי.
ביוגרפיה
לוי זיני נולד בירושלים לאב שעלה ממרוקו, ולאם שנולדה בעיר העתיקה בירושלים להורים שעלו ממרוקו.
לאחר שהשתחרר מצה"ל החל בשנת 1974 לעבוד כעוזר צלם. לאחר מכן החל לערוך סרטים עבור ערוץ 1 של רשות השידור, ולאחר מכן החל לערוך סרטים באופן מלא בשיתוף פעולה עם הבמאי דוד פרלוב.
בשנת 1998 ביים את פרק 20 עבור הסדרה תקומה.
זיני הקים את חברת ההפקות "טושוט הפקות" יחד עם שותפו דובי קרויטרו, במסגרתה הופקה התוכנית "בולדוג" ששודרה בערוץ 8. בנוסף הוא ערך את התוכנית והגיש בה את קטעי הקריינות. הוא שימש כבמאי במספר סרטים ששודרו במסגרת התוכנית "עובדה עם אילנה דיין", וכבמאי במספר פרקים של תוכנית התחקירים "סדר יום" של אושרת קוטלר. בנוסף הוא שימש כבמאי ועורכה הראשי של הסדרה "הלינק" ששודרה בערוץ 8.
ב-2010 מונה לתפקיד המנהל האמנותי של ערוץ 8 בכבלים, כאחראי על תחום סרטי התעודה, אחראי על בחירת הסרטים שיזכו לתמיכה של ערוץ 8, וכאחראי על ליווי תהליך היצירה של הסרטים.
פרסים בהם זכה
בשנת 2012 זכה בפרס אמנות הקולנוע של משרד התרבות והספורט, במשותף עם עוד ארבעה אנשי קולנוע נוספים.
תזונת ספורט
תזונת ספורט היא ענף רב תחומי רחב המשלב דיאטנים, ביוכימאים, פיזיולוגים של האימון, ביולוגים של התא וביולוגים מולקולריים, ובמיקרה הצורך פסיכותרפיסטים. תזונת הספורט משלבת מדע בסיסי העוסק בנושאים כמו לימוד האופן בו הגוף משתמש בחומרים מזינים במהלך תחרות והצורך של ספורטאים בתוספי תזונה; והיבט יישומי, העוסק בתזונה נכונה ושימוש בתוספי תזונה כדי לשפר את הבריאות והביצועים. המימד הפסיכולוגי או הפסיכיאטרי של תזונת ספורט עוסק בהפרעות אכילה והפרעות נפשיות אחרות הקשורות לתזונה בקרב ספורטאים.
חלק מן האנשים המתמחים בתחום תזונת הספורט הם דיאטנים מוסמכים אשר רכשו תואר מתקדם בתחום הפיזיולוגיה של האימון; לאיגוד התזונה האמריקאי (ADA) יש קבוצת פרקטיקה דיאטטית לתזונאי ספורט הנקראת תזונאי ספורט, לב ובריאות (SCAN), אשר מחזיקה אתר ואנשי קשר משלה. עם זאת רוב תזונאי הספורט האקדמיים מחזיקים דוקטורט בתחום הפיזיולוגיה של האימון ומתמחים לעיתים קרובות בעבודה עם ספורטאים בענפי ספורט מוגדרים כגון כדורגל או שחייה. אף על פי שתזונת ספורט ניתנת ליישום לכמעט כל צורה של אימון ספורטיבי או פעילות גופנית כולל יוגה, טאי צ'י, אמנויות לחימה, ומחול מקצועי - תזונאי ספורט מקצועיים מבצעים את רוב העבודה שלהם בספורט קבוצתי, ספורט סיבולת (רכיבה, ריצה למרחקים ארוכים, טריאתלון, וכו') או ענפי ספורט הכוללים הרמת משקל (היאבקות, הרמת משקולות, צורות מסוימות של פיתוח גוף). יש תזונאים שעובדים גם אחד על אחד עם ספורטאים אינדיבידואלים.
מקורות לאנרגיה בזמן פעילות גופנית
פעילות גופנית מתודלקת על ידי סדרה משולבת של מערכות אנרגיה אשר כוללת מסלולים לא-חמצונים (non-oxidative) מסלול הכולל את המסלולים הפוספוגני (phosphagen) והגליקוליטי (glycolytic), ומסלול אירובי (חמצון פחמימות ושומן), באמצעות הן מקורות אנדוגניים (endogenous – שמקורם בתוך הגוף) והן אקסוגניים (exogenous – שמקורם מחוץ לגוף). אדנוזין טריפוספט (Adenosine triphosphate - ATP) ופוספוקריאטין (phosphocreatine - המערכת הפוספוגנית) מספקים מקור אנרגיה זמין במהירות להתכווצות שרירים, אבל לא ברמות מספיקות כדי לספק אספקה רציפה של אנרגיה למשך זמן ארוך יותר מכ-10 שניות. המסלול הגליקוליטי האנאירובי מעבד גלוקוז וגליקוגן מהמאגרים בשריר במהירות דרך המפל הגליקוליטי והוא המסלול העיקרי התומך בפעילות בעצימות גבוהה אשר נמשכת 10 – 180 שניות. מאחר שלא המסלול הפוספוגני ולא המסלול הגליקוליטי לא יכולים לתת מענה לדרישות האנרגיה כדי לאפשר לשרירים להתכווץ בקצב גבוה מאוד באירועים הנמשכים זמן רב יותר, המסלולים החמצוניים מספקים את הדלקים העיקריים לאירועים אשר נמשכים יותר מכ-2 דקות. המקורות העיקריים כוללים את הגליקוגן בשרירים ובכבד, השומנים התוך שריריים, טריגליצרידים ברקמת השומן, וחומצות אמינו מהשרירים, הדם, הכבד ומערכת העיכול. ככל שזמינות החמצן לשרירים העובדים גדלה, הגוף משתמש ביותר מהמסלולים האירוביים (חמצוניים) ופחות במסלולים האנארוביים (פוספוגני וגליקוליטי). ההסתמכות הגוברת על המסלולים האירוביים אינה מתרחשת בפתאומיות, ולעולם אין הסתמכות על מסלול אחד באופן בלעדי. האינטנסיביות, המשך, התדירות, סוג האימון, המין, ורמת האימונים של הפרט, כמו גם הקלורית שנצרכו לפני האירוע וזמינות המקורות, קובעים את התרומה היחסית של מסלולי האנרגיה ומתי המסלולים מצטלבים.
שתייה
אף על פי שיש מורכבות ואינדיבידואליות בתגובה להתייבשות, גירעון נוזלים > 2% ממשקל גוף יכול לפגוע בתפקוד הקוגניטיבי ובביצועי פעילות אירובית, במיוחד במזג אוויר חם. בסביבה קרה ירידה בביצועים של פעילויות אנאירוביות או בעצימות גבוהה, מיומנויות טכניות ספציפיות לספורט, ופעילויות אירוביות כנראה מתרחשת רק כאשר מאבדים 3%-5% ממשקל הגוף בשל התייבשות. להיפוהידרציה קשה עם גירעון מים של 6%-10% ממשקל הגוף יש השפעה בולטת יותר על העמידות לפעילות, הפחתת הספק הלב, ייצור הזיעה, וזרימת הדם לעור ולשרירים. מבוגר שאיבד יותר מ-8% ממשקל הגוף ההתחלתי באמצעות הזעה ללא השלמת הנוזלים שאיבד נמצא בסיכון להתכווצויות חום, תשישות חום, ומכת חום. יתר על כן, התייבשות עשויה להתפתח בהדרגה בספורטאים שאינם משלימים אובדן הנוזלים במהלך הלילה; ככל שהפסדי הנוזלים גדולים יותר, כך נדרש זמן רב יותר להשלים אותם. הסיכונים הבריאותיים של התייבשות הם הסיבה העיקרית לכך ששימוש לרעה בתרופות משתנות מסוכן לספורטאים.
בהנחה שהספורטאי במאזן אנרגיה, מצב ההידרציה ניתן להערכה על ידי מעקב יומי אחרי משקל הגוף מוקדם בבוקר (נמדד בהתעוררות ולאחר התרוקנות) מאחר ששינויים חריפים במשקל הגוף בדרך כלל משקפים שינויים בכמות המים בגוף. בדיקת משקל סגולי ובדיקת אוסמולריות של השתן יכולות גם הן לשמש כדי לאמוד את מצב ההידרציה על ידי מדידת ריכוז המומסים בשתן. כאשר מעריכים מאמצע הזרם של השתן הראשון של הבוקר, משקל סגולי של השתן < 1,020 מעיד בדרך כלל על רוויה תקינה (euhydration). אוסמולריות שתן משקפת היפוהידרציה כאשר > 900mOsmol/kg, ורוויה תקינה נחשבת כאשר > 700mOsmol/kg. מדד נוסף וזמין למידת הרוויה הוא צבע השתן: שתן כהה ושתן שקוף מעידים על מחסור או עודף בנוזלים, ושתן צהוב בהיר מעיד על רוויה תקינה.
הערכת צורכי האנרגיה
ספורטאים בדרך כלל דורשים רמה גבוהה יותר של צריכה קלורית יומית מאשר מי שאינם ספורטאים. אף על פי שהכמות משתנה בהתאם למין הספורטאי, הגיל, הגובה, המשקל, הרכב גוף, שלב הצמיחה, רמת הכושר, ועצימות, תדירות ומשך הפעילות גופנית. תזונה מתאימה למרבית הספורטאים מכילה מינימום של 2000 קלוריות ליום המגיעות משלושת אבות המזון העיקריים: 55%-65% מפחמימות, 15%-20% מחלבון, ו-20%-30% משומנים.
הערכת הרכב הגוף
הרכב הגוף ניתן למדידה במספר אופנים:
אסטרטגיות לשינוי במשקל והרכב הגוף
מאפיינים שונים של הגוף (גודל גוף, צורה והרכב) נחשבים כתורמים להצלחה בענפי ספורט שונים. מבין אלה, מסת הגוף ( "משקל") והרכב הגוף מהווים לעיתים קרובות מוקדים לספורטאים, מאחר שהם הניתנים ביותר למניפולציה. עם זאת ביצועים אתלטיים לא ניתנים לחיזוי מדויק בהתבסס אך ורק על משקל הגוף והרכבו. אין הרכב גוף יחיד אשר לאיזשהו אירוע או קבוצה של ספורטאים. עם זאת, ישנם יחסים בין הרכב הגוף וביצועי ספורט שחשובים להכנות של הספורטאי.
הורדת משקל
לעיתים קרובות ספורטאים זקוקים לסיוע בקביעת מטרות מתאימות לטווח הקצר ולטווח הארוך, להבנת שיטות תזונה אשר יכולות בבטחה וביעילות להגדיל את מסת השריר או להפחית את שומן/משקל הגוף, ושילוב אסטרטגיות אלו לתוך תוכנית אכילה אשר משיגה מטרות תזונת ביצועים אחרות. מעקב צמוד אחרי ספורטאים אלה עשוי להביא ליתרונות ארוכי טווח כולל הכוונת הספורטאי להשגת מטרות קצרות טווח וצמצום ההסתמכות על טכניקות קיצוניות ודיאטות או התנהגויות אופנתיות וחסרות בסיס.
ישנן ראיות רבות בענפי ספורט הרגישים למשקל וענפי ספורט בוני משקל שספורטאים נוטים לעיתים קרובות לאסטרטגיות הורדת משקל מהירות כדי להשיג יתרון תחרותי. עם זאת, התוצאות שנובעות כתוצאה מכך כמו היפוהידרציה (גירעון מים בגוף), אובדן מאגרי הגליקוגן ומסה רזה, ותוצאות נוספות של התנהגויות פתולוגיות (למשל הקאה, אימון יתר, הרעבה) יכולות לפגוע בבריאות ובביצועים.
העלאת משקל
ספורטאים בענפי ספורט הדורשים כוח או הרמת משקל (כדורגל אמריקאי, רוגבי, כדורסל, פיתוח גוף) עשויים לנסות לעלות במשקל על מנת לבנות מסת שריר. עם זאת, שיטות לא מתאימות יובילו לתוספת שומן במקום שרירים, דבר אשר יעלה את הסיכון לספורטאי בהמשך חייו למחלות כמו לחץ דם גבוה, מחלות לב וכלי דם, סוכרת מסוג 2 וסוגים מסוימים של סרטן.
שימוש בעזרים ארגוגניים
עזרים ארגוגניים הם תרופות, סמים או תוספי תזונה הנלקחים כדי לשפר ביצועים ספורטיביים או סיבולת ידי אספקת אנרגיה או הגדלת רקמת השריר. העזרים הארגוגניים הנפוצים ביותר בהם נעשה שימוש הם סטרואידים אנבוליים או אנדרוגניים (הורמוני מין זכריים), חומרי מוצא לסטרואידים אנאבוליים, הורמון גדילה (HGH), קריאטין, ואפדרה (מה הואנג). רבים מהעזרים הארגוגנים אינם חוקיים לשימוש בקרב ספורטאים הכפופים להתאחדויות בינלאומיות ולאמנות נגד סימום בספורט, וחלקם אסורים גם מבחינה חוקית.
השימוש בעזרים ארגוגניים בקרב ספורטאים צעירים מסוכן במיוחד, משתי סיבות עיקריות. הראשונה היא כי סמים ותוספי תזונה אלה, שנכנסו לשימוש לראשונה בקרב ספורטאים בוגרים בשנות ה-1980, נמצאים כעת בשימוש על ידי ילדים בני 10 או 12. השנייה היא כי קריאטין וסטרואידים אנבוליים עלולים לייצר תופעות לוואי ארוכות טווח מגוונות אפילו אם הם מייצרים תופעות חיוביות בטווח הקצר, בעוד שקדם סטרואידים, אפדרה (שרביטן), והורמון הגדילה יוצרים סיכונים רבים לבריאות ללא כל הוכחה לכך שהם משפרים ביצועים ספורטיביים.
הצהרת העמדת של ADA אומרת: "'שיקולים באשר לשימוש במזונות ותוספי ספורט כוללים הערכה של היעילות ועוצמה. בנוסף, ישנם שיקולי בטיחות בשל החששות לנוכחות של מרכיבים רעילים גלויים ונסתרים, וההרגלים הגרועים של ספורטאים לצרוך מנות גדולות במידה בלתי מתאימה או בשילובים בעייתיים של מוצרים. סוגיית הציות לקודים נגד שימוש בסמים נשארה מקור עיקרי לדאגה עם אפשרות של זיהום בחומרים אסורים או שאינם מותרים. יש לקודים אלה השלכות משמעותיות על ספורטאים אשר נופלים תחת הקודים נגד שימוש בסמים (למשל, איגוד האתלטיקה הקלג'יאלי הלאומי, הסוכנות העולמית נגד שימוש בסמים). הטענות של יצרניות התוספים ל- '100% טהור', 'איכות פרמצטית', 'ללא חומרים אסורים', 'מוצר בריאות טבעי - NHPN/NPN' (בקנדה) או החזקת מספר הזיהוי של התוסף אינם סימנים אמינים המבטיחים תוסף ללא חומרים אסורים. עם זאת, תוכניות מסחריות, המבצעות ביקורת של צד שלישי, יכולות לבדוק תוספי תזונה באופן בלתי תלוי לחומרים אסורים ומוגבלים במתקני בדיקה (הסמכת ISO 17025 לאקרדיציה) ובכך לספק ביטחון רב יותר בטוהר של התוסף לספורטאים אשר מודאגים בהקשר להימנעות מסימום וחבות.'"
תגובות בין תרופתיות
כמה תוספי תזונה צמחים הנמצאים בשימוש על ידי ספורטאים ידועים כבעלי אינטראקציה עם תרופות מרשם: כמו פרע מחורר (St. John's wort / Hypericum perforatum), אפדרה/שרביטן (Ephedra sinica) משמשים לעיתים קרובות כדי לעודד ירידה במשקל; ולריאן (Valeriana officinalis), נלקח לעיתים קרובות לנדודי שינה; קאיין/פלפלת (Capsicum frutescens), ג'ינסנג (Panax ginseng), וקורדיוספס (Cordyceps sinensis) נלקחים כדי להגביר את חילוף החומרים של פחמימות או שיפור הסיבולת; וג'ינסנג סיבירי (Eleutherococcus senticosus) ואכינצאה (Echinacea angustifolia) נלקחים לחיזוק המערכת החיסונית. כמה מהאינטראקציות התרופתיות האלו מסוכנות ועלולות לגרום לסיבוכים קשים. ספורטאים לא צריכים לקחת שום תרופות צמחיות, כולל אלה המשווקות באופן ספציפי לספורטאים, מבלי להיוועץ ברופא או התזונאי/ת שלהם.
תזונת ספורט וילדים
תזונת ספורט לילדים מציבה אתגרים הקשורים לגיל. דרישות השתייה של ילדים בזמן פעילות ספורטיבית נבדלות מאלה של מבוגרים. כמו כן ילדים נמצאים בסיכון מוגבר לפיתוח הרגלי אכילה או דיאטה לא בריאים במיחוד בקרב ספורטאים בגילאי חטיבה ותיכון.
צורכי שתייה אצל ילדים צעירים
ילדים צעירים רגישים יותר למחלות הקשורות לחום מאשר מבוגרים במהלך תרגיל מכמה סיבות: הם מייצרים יותר חום ביחס למסת הגוף באותה אינטנסיביות של אימון; הם בעלי הספק לבבי נמוך יותר מאשר מבוגרים בכל רמת פעילות; סף תחילת ההזעה שלהם גבוה יותר ממבוגרים; ויכולת ההזעה שלהם פחותה מאשר של מבוגרים, מה שמקשה עליהם להפיג את חום הגוף באמצעות אידוי. גם מנגנון הצמא של ילדים יעיל פחות ממבוגרים, כלומר הם נוטים יותר להתייבש במהלך פעילות מאחר שהם לא מרגישים את אותו צורך לשתות משקאות.
השילוש הספורטיבי הנשי
השילוש הספורטיבי הנשימהווה סכנה מיוחדת לנערות סביב גיל ההתבגרות. אותות האזהרה כוללים החמצה של שלוש תקופות וסת או יותר; מספר יוצא דופן של שברי מאמץ; כמות מוגזמת או משך זמן מוגזם של פעילות גופנית; נטייה ללבוש בגדים רחבים או מסתירים אפילו במזג אוויר חם; ודפוסי אכילה חריגים. אימוץ תזונה צמחונית או טבעונית עשוי להעיד על תחילתה של הפרעת אכילה אצל ספורטאיות.
גדוד הסיור הראשון (דרום אפריקה)
גדוד הסיור הראשון (באנגלית: 1 Reconnaissance Commando) היה יחידת הכוחות המיוחדים הדרום אפריקנית הראשונה, שהוקמה על ידי הגנרל פריץ לוטס - מייסד הכוחות המיוחדים של דרום אפריקה, והקצין הכללי הראשון בפיקוד הכוחות המיוחדים של דרום אפריקה. הוא מינה 11 צנחנים מוסמכים (הידועים בכינוי "התריסר המלוכלך") כחברים המייסדים. בין 11 הצנחנים הללו נכלל יאן ברייטנבך, שהופקד על חברי המייסדים על ידי הגנרל לוץ.
תזונת ספורט
עזרים ארגוגניים, תוספי תזונה וסימום
הגבול בין תוספי תזונה לסימום ספורטיבי מוכתב על ההתאחדות הבינלאומית נגד שימוש בסמים (WADA) המכתיבה איזה תוספי תזונה ועזרים ארגוגניים אסורים בשימוש. רבים מבין תוספי התזונה מכילים, בין אם בכוונה ובין אם כתוצאה מזיהום בקו הייצור, חומרים המוגדרים כאסורים בשימוש. ספורטאים, ובפרט ספורטאים צעיעם, חייבים לוודא כי התוספים בהם הם משתמשים בדוקים ונקיים מחומרים אסורים.
גדוד הסיור הראשון (דרום אפריקה)
היסטוריה
מייג'ור גנרל לוטס וגנרל ווילם לואו הבינו את הצורך של צבא דרום אפריקה ביכולת מבצעית מיוחדת. אך הרמטכ"ל הגנרל רודולף היימסטרה התנגד. רק לאחר שהאדמירל הוגו בירמן הפך לראש כוחות ההגנה של דרום אפריקה ב-1972, ניתן האישור . היחידה נבנתה על פי הדגם של שירות האוויר המיוחד הבריטי וסיירי סלוס הרודזי.
תזונת ספורט
תזונות צמחונית וטבעונית
ספורטאים צמחונים וטבעונים צריכים לדאוג לצריכה יומית מספקת של אנרגיה ושל חלבונים, ברזל, סידן ורכיבי תזונה אחרים ככל ספורטאי אחר.
גדוד הסיור הראשון (דרום אפריקה)
היסטוריה
היחידה התבססה במקור באודטהורן שבפרובינציית הכף, אך הועברה לדרבן ב-1974, שם היא נקראה רשמית קומנדו סיור 1. בתחילת שנות ה-80, ליחידה היו פחות מ-40 לוחמים שרובם היו לבנים. שמו שונה לגדוד הסיור הראשון ב-1996, אך פורק ושולב בגדוד סיור 4 ו-5 ב-1997.
אנסטסיה היל
אנסטסיה היל (באנגלית: Anastasia Hille; נולדה ב-28 בנובמבר 1965) היא שחקנית קולנוע, טלוויזיה ותיאטרון אנגלייה.
ביוגרפיה
היל נולדה בלונדון. היא למדה בבית הספר למשחק "Drama Centre London" וב-1995 זכתה בפרס איאן צ'ארלסון במקום השני (למקום הראשון הגיע טובי סטיבנס ולמקום השלישי הגיע ג'וד לאו). היא הייתה מועמדת פעמיים לפרס אוליבייה בקטגוריית שחקנית המשנה הטובה ביותר. ב-2011 הייתה מועמדת לפרס על הופעתה במחזה "אלוף הבונים" שהוצג בתיאטרון אלמיידה, וב-2013 על המחזה "The Effect" בתיאטרון הלאומי קוטסלו.
בטלוויזיה שיחקה היל בפרק "The Sweetest Thing" בסדרה "קוואנה QC" משנת 1995, בסדרה "משפט ועונש" (1997), גילמה את קרול לומברד בסרט "RKO 281" (מ-2000), השתתפה במיני-סדרה "משפחת קאזאלט" (2001), ובסרט "Three Act Tragedy", בסדרה "פוארו" לפי ספר של אגאתה כריסטי (2012). ב-2012 הייתה היל מועמדת לפרס באפט"א לטלוויזיה לשחקנית המשנה הטובה ביותר על הופעתה במיני-סדרה "הפחד".
בקולנוע הופיעה בסרטים "התהום" (2001), "The Abandoned" (מ-2006) וב"שלגייה והצייד" (2012).
ריוסנטרו
ריוסנטרו הוא מרכז תערוכות וכנסים בעיר ריו דה ז'ניירו שבברזיל, הגדול מסוגו באמריקה הלטינית. המרכז, שנפתח ב-1977, כולל שישה ביתנים, בתכולה של 2,000 עד 4,500 איש בכל אחד (ללא יציעים). המרכז ממוקם בין קריית הספורט העירונית שהוקמה ב-2007 והורחבה לקראת אולימפיאדת ריו דה ז'ניירו ובין "הכפר האולימפי" שימש כמגורי הספורטאים ומלוויהם.
ב-30 באפריל 1981 הופעל מטען חבלה בריוסנטרו במהלך קונצרט שהתקיים בו. בהתפוצצות לא נפגע איש זולת שני התוקפים. לימים הועלתה הטענה כי הם היו אנשי צבא מטעם הדיקטטורה הצבאית ששלטה אז בברזיל, וכי השלטון הצבאי יזם את הפיגוע והתכוון להטיל את האחריות לו על חוגי השמאל בברזיל ובכך להכשיר את הקרקע לפעולת דיכוי נרחבת נגדם.
בשנת 1992 אירח המרכז את פסגת כדור הארץ של ארגון האו"ם. ב-2007 התקיימו בו אירועי ספורט שונים במסגרת המשחקים הפאן-אמריקאיים שנערכו באותה שנה בעיר. במהלך משחקי גביע העולם בכדורגל 2014 התמקם בריוסנטרו מטה מרכז התקשורת של הטורניר.
המרכז אירח תחרויות ספורט שונות במסגרת אולימפיאדת ריו דה ז'ניירו והמשחקים הפאראלימפיים בקיץ 2016.
דיאבלרה (קרחון)
הקרחון מכסה שטח של קילומטר רבוע בפסגת ההר.
הקרחון אינו מתוייר, ורבים מבלבלים אותו עם קרחון טסנפלאורון (קרחון 3000) הסמוך הנקרא גם הוא קרחון דיאבלרה מכיוון שהעלייה אליו היא מהכפר דיאבלרה.
שפות הארץ התיכונה
שפות הארץ התיכונה הן שפות בדיוניות שהומצאו בידי הבלשן ג'.ר.ר. טולקין לצורך הלגנדריום שלו.
חלק מהשפות כאן במדוברות במקומות אחרים בארדה.
הלשון השחורה
הלשון השחורה (באנגלית: Black Speech) היא שפה מתוכננת שהומצאה על ידי ג'.ר.ר. טולקין, ובלגנדריום היא מדוברת על ידי תושבי מורדור, שבהם סאורון והאורקים של הארץ התיכונה. בלגנדריום, השפה פותחה על ידי סאורון כדי שכל תושבי מורדור יוכלו לתקשר ביניהם. השפה היא השפה הפחות מפותחת מבין השפות אותן יצר טולקין, ובמקור כוללת רק מילים מועטות. המשפט העיקרי והיחיד כמעט בשפה זו הוא המשפט שהיה חרוט על הטבעת האחת, מתוך שיר המתאר את טבעות הכוח. זהו למעשה הקורפוס היחיד לשפה.
קווניה
קווניה (IPA: [ˈkʷɰʷɛn̠ʲja]) היא שפה מתוכננת שפותחה על ידי ג'.ר.ר. טולקין, ובלגנדריום שלו היא מדוברת על ידי העלפים (אשר נקראים בתרגומים שונים גם "בני־הלילית" או "העלפים"). דקדוקה מושפע בעיקר מפינית.
אדונאית
אדונאית היא שפתם של הנומנורים בנומנור. זהו ניב קדום של לשון המערב, הלשון האחידה.
האדונאית הושפעה רבות מהקהוזדול, אך ניכרות בה גם השפעות מהאבארין. האדונאית הייתה הלשון העממית בנומנור, ומאוחר יותר בעקבות שאיפות הבדלנות של מלכיה, הייתה לשפה הרשמית על מקומה של הקווניה.
האדונאית נקראה בשמה לראשונה בתחילת העידן השני. אין שום סימן לשימוש בה לאחר מפלת נומנור ב-3319 לעידן השני. שפה זו הייתה בשימוש במשך 3,300 שנה. (עם זאת, ייתכן שתושבי בלריאנד, או לכל הפחות בני בית האדור, השתמשו בשפה זו או בשפה דומה כבר בעידן הראשון. מסיבה זו, ייתכן שמלומדי גונדור וארנור הכירו את שפת אבותיהם גם לאחר מפלת נומנור. אך כשפת הדיבור החליפו אותה לשון המערב ושפת בני הלילית.)
ולארין
ולארין נקראת גם: ואליאנית; ואליה (Valya) ו-לאמבה ולארינווה (Lambe Valarinwa) בקווניה.
ולארין היא הלשון הקדומה ביותר בארדה, שהומצאה על ידי הולאר.
אף על פי שיכלו לתקשר מבלי צורך במילים הם המציאו לעצמם שפה משנכנסו לאאה. מילים רבות ממנה נטמעו בלשונות האלדאר, כמו שמות מקומות ושמותיהם של הולאר והמאיאר.
את הצליל של הולארין היטיב להגדיר רומיל, איש טיריון: 'שפתם של הולאר הנעלים נוקשה בצליליה, והיא מהירה וחריפה בתנועתיה. הגייתה הייתה קשה לנו, ומילותיה ארוכות ומהירות, כעין ברק חרבות או רשרוש העלים ברוח עזה או שאון אבנים הנופלות בהרים'.
יש הרואים דמיון בין הולארין לשפה הבבלית.
טלרין
טלרין היא לשון בני לילית משבט הטלרי שבאמאן. טלרין קרויה גם: לינדאלאמבה בקווניה ולינדארין בטלרין עצמה.
הטלרין מקורבת לקווניה בשל היותה שפה אמאנית מחד, ולסינדרין מהיות הסינדר סיעה אשר יצאה מהטלרי מאידך. היא שייכת לענף האמאני של שפות בני הלילית.
מסופר כי הטלרי היטיבו לשיר מכל עמי הליליים ושאון הגלים נשמע בשירתם.
לשון המערב
לשון המערב היא שפת הדיבור העיקרית של מערב הארץ התיכונה בעידן השלישי.
למעשה, הדמויות של שר הטבעות מדברות בשפה זו, וזו השפה המקורית שהספר האדום נכתב בה. אך מעט מאוד ידוע עליה, מהסיבה הפשוטה שטולקין ייצג אותה באמצעות אנגלית.
מילים לדוגמה, שמות הוביטים מנספח ו' לשר הטבעות:
לשון המערב נקראת גם: אדוני (Adûni) וסובאל פארה (Sôval Phârë) בלשון המערב עצמה. היא נקראת אנונאיד (Annúnaid) ופאלאתרן (Falathren) בסינדרין.
לרוב היא מכונה 'הלשון האחידה'
קהוזדול
קהוזדול היא שפתם הסודית של הגמדאים.
הקהוזדול כמעט ולא נשתנתה עם הזמן, ולא נודעה ברבים, כי הגמדאים למדו את שפות העמים איתם באו במגע. מעט מאוד ידוע על הדקדוק ואוצר-המילים שלה. השם נוצר מהשורש Kh-Z-D אשר המקבילה העברית שלו היא ג-מ-דא. המילה קהאזאד, 'גמדאים', באה מאותו שורש.
בעידן השלישי הייתה הקהוזדול שפה בשימוש בין הגמדאים לבין עצמם; העמים האחרים נתנו להם שמות משלהם, משפות האזור בו גרו (כמו 'באלין', 'פונדין' ו'תרור', הלקוחים מהנורדית העתיקה). שמות מעטים בלבד ידועים בקהוזדול: 'איבון', 'קהים' ו'מים'.
עצנית
אנטית היא שפתם הרועמת והעתיקה של האנטים. שפה זו שונה לחלוטין משפות בני הלילית או בני האדם.
האנטית היא שפה איטית ומהורהרת, כמו דובריה האיטיים והמהורהרים. המילים והשמות בשפה זו מספרים את הסיפור של העצם המתואר. ייתכן שסיבה זו מסבירה את הביישנות של האנטים לגבי שמותיהם האמיתיים, שהיו פרטיים ונועדו להיוודע רק לידידים נאמנים.
סינדרין
סינדרין קרויה גם: לשון בני הלילית האפורים, לשון בלריאנד, הלשון האצילה. במקרים רבים מתייחסים אליה בפשטות כ'עלפית', או 'שפת בני הלילית' (Elvish).
הסינדרין הייתה שפתם של הסינדר, והיא הייתה הנפוצה מבין שפות הקוונדי בארץ התיכונה.
לסינדרין מספר ניבים שונים, כמו הניב הדוריאתריני שדובר בדוריאת.
כאשר שבו הנולדור לארץ-התיכונה הם אימצו את הסינדרין כשפה מדוברת במקום שפתם הקודמת, הקווניה.
אברין
אבארין היא לשון האברי ("המסרבים"), בני הלילית שנשארו בארץ התיכונה לאחר הופעתם בימי קדומים, בעוד חבריהם האלדר החלו את "המסע הגדול" לוולינור.
הקהוזדול והאדונאית הושפעו במידת-מה מלשון זו. מעט מאוד ידוע עליה.
ננדורין
נאנדורין היא לשון בני הלילית הירוקים. לאחר שהסינדרין הפכה לשפה הנפוצה בקרב בני לילית, הפכה הנאנדורין ללשון משנית, עד שבעידן השלישי שימשה בעיקר לציון שמות מקומות.
מילים לדוגמה: Lindórinand 'עמק המשוררים (לינדאר, טלרי)', golda 'נולדו', edel 'בן-לילית, אלדא'.
א-סיידה אל-חורה
א-סיידה אל-חורה (בערבית: السيدة الحرة; 1485 - לאחר 1542; שמה המלא: א-סידה אל-חורה בינת עלי אבן רשיד אל-עלמי, חכימת תטואן) הייתה מלכה בתטואן בין השנים 1515–1542, והייתה גם מלכת פיראטים בתחילת המאה ה-16. היא נחשבת "אחת הנשים החשובות במערב האיסלאמי בעידן המודרני".
חייה
א-סיידה אל-חורה נולדה ב-1485 (לפי הספירה המוסלמית סביב 890) למשפחה מוסלמית בולטת, בנו רשיד. מקורות המשפחה היו מרוקאים או אנדלוסים. היא נמלטה עם משפחתה למרוקו כאשר פרדיננד ואיזבלה כבשו את ממלכת גרנדה המוסלמית בשנת 1492, בסופו של הרקונקיסטה; הם התיישבו בשפשאוון.
לסיידה אל-חורה הייתה ילדות מאושרת ובטוחה, אך הגלות מגרנדה עדיין העיבה על המשפחה. היא הושאה בגיל 16 לגבר בשנות הארבעים לחייו, עלי אל-מנט'רי, חבר של אביה, לו הובטחה בעודנה ילדה. ישנם מקורות לפיהם הייתה נשואה לבנו של אל-מנט'רי, אל-מנט'רי הבן.
א-סיידה אל-חורה, שהייתה בעלת אינטליגנציה גבוהה, סייעה לבעלה בעסקיו, וכשהוא נפטר ב-1515, היא הייתה למושלת תטואן. מקורות ספרדיים ופורטוגליים מתארים אותה כ"שותפתנו במשחק הדיפלומטי".
לאחר זמן לא רב נישאה שוב, למלך אחמד אל-וטאסי, שנסע עד תטואן להתחתן. הסברה הרווחת היא שא-סיידה אל-חורה תכננה את המהלך הזה כדי להרגיע את תושבי תטואן שהיא תמשיך להיות המושלת שלהם גם לאחר נישואיה.
ישנם היסטוריונים הסבורים כי מידת הקבלה החריגה למדי של א-סיידה אל-חורה כמושלת ומלכה היא תוצאה של "ההיכרות האנדלוסית עם שליטות בספרד, דוגמת איזבלה, מלכת קסטיליה. אחרים מאמינים כי א-סיידה אל-חורה הצליחה כמושלת כי היא הייתה "המנהיגה הבלתי מעורערת של הפיראטים במערב הים התיכון".
כלא רנסאנס
כלא רנסאנס היה מתקן כליאה לעובדים זרים ומסתננים מאפריקה בישראל, שהוקם במבנה מלון רנסאנס שבנצרת. הכלא הופעל על ידי שירות בתי הסוהר. מפקדת הכלא הייתה גלעדה הלמן.
רקע
מלון רנסאנס נפתח בדצמבר 1999. הוא הכיל כ-250 חדרים, המלון פעל עד פרוץ מהומות אוקטובר והאינתיפאדה השנייה אשר הבריחו את המבקרים היהודים מהמלון והעיר.
ביולי 2002 החליטו בעלי המלון על הפסקת התקשרות המלון עם רשת מריוט, לאחר שתפוסתו ירדה בחדות, ולא הצדיקה עוד התקשרות עם מותג בינלאומי.
היסטוריה
בפברואר 2003 הוחלט להסב את המלון למתקן כליאה לעובדים זרים ששהו במתקן עד לגירושם מישראל. העובדים הזרים ששהו במתקן הרסו חלקים רבים ממנו, ועלות השיפוצים של המבנה, שנעשו לאחר שהוחלט להחזיר אותו לייועדו המקורי - בית מלון היו למעלה ממיליון וחצי שקלים.
השב"ס השתמש בארבע קומות של המלון, הקומות השנייה, השלישית והשביעית הכילו תאי מעצר לכ-500 אנשים, הקומה הרביעית שימשה את הסגל של בית הכלא, שכלל כ-100 אנשים (רק שליש מהם היו אנשי שב"ס, ה-200 האחרים היו אנשי אבטחה אזרחיים).
בדצמבר 2004 הוחלט לסגור את המתקן.
יחסי איראן–שווייץ
יחסי איראן–שווייץ הם היחסים הדיפלומטיים הרשמיים בין הרפובליקה האסלאמית של איראן ובין הקונפדרציה השווייצרית.
דיוויזיית הפרשים השמינית (האימפריה הגרמנית)
דיוויזיית הפרשים השמינית (הסקסונית) (בגרמנית: 8. Kavallerie-Division (Königlich Sächsische)) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.
יחסי איראן–שווייץ
איראן ההיסטורית (1600–1979)
ב-1873 חתמו שווייץ ואיראן על אמנת ידידות ומסחר. אזרחים איראניים החלו להגיע לשווייץ עם עליית שושלת פהלווי לשלטון בתור תיירים, פליטים וסטודנטים. לאחר תחילת ההגירה האיראנית לשווייץ נחתמו שני הסכמים בין שתי המדינות; הסכם ידידות והסכם בנושא מעמד תושב קבוע לאיראנים בשווייץ. שני ההסכמים נחתמו בשנת 1934.
בשנת 1919 פתחה שווייץ קונסוליה רשמית בטהראן, זו שודרגה למעמד שגרירות בשנת 1936.
דיוויזיית הפרשים השמינית (האימפריה הגרמנית)
היסטוריה
הדיוויזיה הוקמה באוגוסט 1914 עם פרוץ מלחמת העולם הראשונה, וכמפקדה מונה גינתר פון דר שולנבורג-ההלן. הדיוויזיה הוקצתה בתחילה לקורפוס הפרשים השני, ולחמה עמו בחזית המערבית כחלק מהארמייה השישית בקרב לורן. בסוף אוגוסט של אותה שנה היא הועברה לחזית המזרחית, שם לחמה ב, הקרב על הוויסלה וקרב לודז'. לאחר מכן לחמה הדיוויזיה בקרבות השונים בחזית המזרחית. באוקטובר 1917 היא ויתרה על הסוסים שלה, וב-5 באפריל 1918 פורקה הדיוויזיה.
יחסי איראן–שווייץ
איראן ההיסטורית (1600–1979)
ראש ממשלת איראן, מוחמד מוסאדק למד באוניברסיטת נשטאל שבשווייץ את תוארו השלישי במשפטים. מוסאדק סיים את התואר בשנת 1911. גם מוחמד רזא שאה פהלווי, השאה האיראני, למד בפנימייה שווייצרית, הוא סיים את לימודיו שם בשנת 1935.
תקופת משטר האייתוללות (1979–2000)
בשנת 1992 נעצר באיראן האנס בולר, עובד של החברה השווייצרית "Crypto AG", באשמת ריגול נגד איראן. בהמשך שוחרר בולר על ידי הרשויות האיראניות לאחר שהחברה שילמה איגרת חוב של מיליון דולר אמריקני. זמן קצר לאחר שחרורו של בולר מהכלא האיראני פיטרה אותי Crypto AG וחייבה אותו לשלם סכום של מיליון דולר. התקשורת השווייצרית והמגזין הגרמני דר שפיגל סיקרו את המקרה בשנת 1994 כאשר במרכז הסיקור החברה Crypto AG והשאלה האם היא עובדת עם המודיעין המערבי.
המאה ה-21 (2000–הווה)
שווייץ החלה בשיתוף פעולה ברמה הלאומית עם איראן בשנת 2006 בנושא אסונות טבע.
בחודש פברואר בשנת 2009 עצרה המשטרה האיראנית את מרקו קאמפף, הדיפלומט השווייצרי שנמצא בתפקיד בא הכוח של ארצות הברית באיראן (או באופן רשמי: "המזכיר הראשי של האינטרסים האמריקניים באיראן"). המשטרה עצרה את קאמפף באשמת עבירות מין לאחר שנמצא יחד עם אישה אזרחית איראן במכונית. הדיפלומט זומן חזרה לשווייץ באופן מידי.
כמדינה נייטרלית, שווייץ ייצגה את האינטרסים של מדינות רבות באיראן ושימשה כ"כוח מגן" שלהן. שווייץ ייצגה גם את האינטרסים של איראן במספר מדינות. שווייץ ידועה בשל היותה כוח מגן לארצות הברית באיראן, ובשנת 2017 הפכה גם לכוח מגן של ערב הסעודית באיראן.
הושמעו מצד מדינות המערב טענות לשיתוף פעולה שווייצרי בתוכנית הגרעין האיראנית במהלך העשור הראשון של המאה העשרים ואחת.
בנובמבר 2011 חקרה שווייץ תקיפות מינוריות שאירעו במתחם השגרירות האיראנית במדינה.
מינה ויילי
וילהלמינה "מינה" ויילי (באנגלית: Wilhelmina "Mina" Wylie; 27 ביוני 1891 - 6 ביולי 1984) הייתה שחיינית אוסטרלית. סגנית האלופה האולימפית האישה הראשונה בעידן המודרני, במשחה היוקרתי ל-100 מטר חופשי ושיאנית עולם. בשנים 1911, 1922 ו-1924 היא זכתה בכל התארים באליפות אוסטרליה (100 יארד חזה, 50 יארד גב, 100, 220, 440 ו-880 יארד חופשי).
ביוגרפיה
ויילי נולדה בצפון סידני וגדלה בקוג'י (פרוור בדרום מזרח סידני). אביה, בנה מרחצאות שחייה עם מי ים (מרחצאות ויילי) בשנת 1907, בחוף הים של קוג'י, בריכת השחייה הוותיקה ביותר באוסטרליה שעדיין קיימת.
סגנית אלופה אולימפית
עד לאולימפיאדת סטוקהולם (1912), נשים לא הורשו להשתתף בתחרויות השחייה. למרות שבאולימפיאדה זו החלו תחרויות לנשים גם בשחייה, פאני דוראק, חברה ויריבה לתחרויות השחייה וויילי לא הורשו בהתחלה להשתתף בה. לאחר אישור של איגוד השחייה לנשים של ניו סאות' ויילס, אך במימון עצמי, הן השתתפו במשחקים והיא זכתה במדליית כסף במשחה היוקרתי ל-100 מטר חופשי בתוצאה של 1:25.4 דקות, אחרי פאני דוראק (1:22.2 דקות) ולפני ג'ני פלטשר מבריטניה (1:27.0 דקות).
Bangerz
Bangerz הוא אלבום האולפן הרביעי של הזמרת האמריקאית מיילי סיירוס. האלבום יצא לאור ב-4 באוקטובר 2013, על ידי חברת התקליטים RCA.
האלבום מכר מעל ל-3 מיליון עותקים ברחבי העולם וקיבל מועמדות גראמי לפרס אלבום הפופ הווקאלי הטוב ביותר לשנת 2015.
רקע והפקה
בשנת 2012 הכריזה סיירוס כי היא מתכוונת להתמקד בקריירה הקולנועית שלה, ובכך לוקחת הפסקה מהקריירה המוזיקלית שלה. באותה שנה היא הופיעה בסרטים LOL ומרגלת מתבגרת. היא גם לוהקה כמדבבת ראשית בסרט האנימציה העלילתי מפלצת של מלון, אך פוטרה מהפרויקט בגלל שהיא תועדה מלקקת עוגה בצורה מעוררת מחלוקת. השערורייה הזו שימשה אותה היטב לקאמבק מוזיקלי. בחודש ינואר 2013 סיירוס חתמה על חוזה הקלטות עם חברת RCA רקורדס. בחודש מרץ היא אישרה כי אלבום האולפן הרביעי שלה ייצא עד סוף שנת 2013. סיירוס הצהירה כי היא "התחילה מחדש" כאמנית לאחר שסיימה את הקשרים המקצועיים הקודמים שלה, שלדעתה פחדו בגלל הדימוי הציבורי המתפתח שלה. בראיון מאוחר יותר היא ציינה כי היא מכירה ב-Bangerz כאלבום הבכורה הרשמי שלה, ומתעלמת מהפרויקטים הקודמים שלה שפורסמו במהלך הפקת האנה מונטנה. במהלך הקלטת האלבום, סיירוס התכוונה להפיק מוצר סופי "מבוגר, סקסי ואמין" וציינה כי. אמנים אשר היוו השראה לאלבום כללו את ואן ריפאבליק וטימבלנד.
היא תיארה את המוזיקה באלבום כ"היפ-הופ דרומי מלוכלך" ושילבה בין סוגות מוזיקליות של היפ-הופ וקאנטרי, שלדעתה היוו "שילוב טוב". כדי להשיג צליל זה, סיירוס עבדה עם מפיקי היפ הופ שונים ביניהם מייק ויל מייד איט, מק מילר, פארל ויליאמס וטיילר, דה קריאייטור.
הדיוויזיה ה-21 (ורמאכט)
הדיוויזיה ה-21 (בגרמנית: 21. Infanterie-Division) הייתה דיוויזיית חיל רגלים של ה שלחמה במלחמת העולם השנייה.
היסטוריה
הדיוויזיה הוקמה ב-1 באוקטובר 1934 באלבינג, והועמדה תחת פיקוד אלברט וודריג. במהלך המערכה בפולין לחמה הדיוויזיה כחלק מהקורפוס ה-21 במסגרת הארמייה השלישית, ובמהלך המערכה על צרפת ועל ארצות השפלה לחמה הדיוויזיה כחלק מהקורפוס ה-18 במסגרת הארמייה ה-12. במהלך מבצע ברברוסה לחמה הדיוויזיה כחלק מהקורפוס ה-1 במסרת הארמייה ה-18, והשתתפה בקרב על לנינגרד. לאחר מכן לחמה הדיוויזיה בגזרה הצפונית כחלק מהארמייה ה-18, ובאוקטובר 1944 הועברה הדיוויזיה לגזרה המרכזית, שם לחמה כחלק מהארמייה הרביעית בקרבות הקשים בפרוסיה המזרחית עד סוף המלחמה.
הנרי אדוארד דויל
הנרי אדוארד דויל (באנגלית: Henry Edward Doyle; 1827 – 17 בפברואר 1893) היה צייר ומאייר אירי, ובמשך 23 שנים היה מנהל הגלריה הלאומית של אירלנד.
ביוגרפיה
דויל היה בנם השלישי של ג'ון דויל (מחבר האיורים הפוליטיים "H. B.") ומריאן, בתו של מר ג'יימס קונאן, מדבלין. הוא נולד בשנת 1827 והתחנך כאמן. הוא היה אחיהם של ג'יימס ויליאם אדמונד דויל, וריצ'רד דויל. בהמלצת הקרדינל ויסמן הוא מונה לנציב רומא בתערוכה הבינלאומית בשנת 1862 בלונדון, ועל שירותיו בתפקיד זה הוענק לו תואר אביר מסדר פיוס התשיעי.
משפחה
ב־6 בפברואר 1866, הוא התחתן עם ג'יין איזבלה בול ביתו של הכומר ניקולס בול, אחד משופטי בית המשפט באירלנד. ואחותו של ג'ון בול. הטקס נערך על ידי אחיה של ג'יין, הכומר אנתוני בול. אחיינו היה הסופר סר ארתור קונאן דויל.
קריירה
הוא היה מפקח אמנות על התערוכה הבינלאומית בשנת 1865, בדבלין ומזכיר הכבוד של הגלריה הלאומית לפורטרטים בשנת 1872בדבלין. הוא נבחר על ידי למנהל של הגלריה הלאומית של אירלנד, בשנת 1869 עם מותו של ג'ורג' פרנסיס מולבני המנהל הקודם. הוא היה גם חבר בוועדת הייעוץ לשלוש התערוכות המיוחדות של דיוקנאות לאומיים בין השנים 1866-1868.
במהלך עשרים ושלוש שנות כהונתו בתפקיד מנהל הגלריה הלאומית האירית, הוא העלה את האוסף שם מחסר משמעות למקום מכובד ביותר בין הגלריות הקטנות באירופה, וזאת למרות קמצנות קיצונית מצד האוצר.
הוא נפטר בפתאומיות ב־17 בפברואר 1892.
גאורגוס סבאניס
גאורגוס סבאניס (ביוונית: Γιώργος Σαμπάνης; נולד ב-15 במאי 1983) הוא זמר ומלחין יווני.
ביוגרפיה
גיאורגוס סבאניס נולד באתונה ב-15 במאי 1983. בצעירותו הוא התאמן בריצות, היה אלוף יוון בריצת 100 מ' וניצח בתחרויות שונות. הוא השתתף בקטע ריצה במהלך פתיחת אולימפיאדת אתונה.
באוקטובר 2007 סבאניס הקליט את הסינגל הראשון שלו. במרץ 2008 שוחרר אלבום הראשון Haramata. כל שירי האלבום נכתבו על ידי סבאניס בעצמו. בשנת 2009 הוא שחרר את האלבום השני.
בשנת 2011 סבאניס חתם על חוזה עם Cobalt Music והקליט את האלבום השלישי Mistirio Treno.
בשנת 2012 שוחרר אלבום נוסף Den Eimai Iroas שזכה להצלחה וקיבל הגדרה של אלבום זהב. אחד משירי האלבום זכה בפרס של MAD TV.
במקביל הוצאת אלבומים, סבאניס כתב שירים לזמרים יוונים שונים לרבות ניקוס איקונומופולוס ואנדוניס רמוס.
בשנת 2014 סבאניס הוציא אלבום Mono Ex Epafis שהיקף מכירות שלו הגיע לרמת "פלטינה" וזכה בפרס.
אלבום של היוצר Logia Pou Kaine הוקלט בשנת 2016 והגיע לרמה של פלטינה כפול ארבע תוך מכירת יותר מ-50 אלף תקליטים.
בשנת 2019 שוחרר אלבום השביעי Paraxena Demenoi שגם הוא הגיע לרמה של פלטינה כפול ארבע.
פרס סיאול לשלום
פרס סיאול לשלום מוענק מאז שנת 1990 ומחולק בכל שנתיים. הפרס ניתן כדי להנציח את הצלחת אולימפיאדת סיאול שנערכה בסיאול, ב-1988, שהייתה מבחינת דרום קוריאה אירוע דיפלומטי מכונן שבו לקחו חלק 160 מדינות מכל רחבי העולם. לפי יוזמיו, מוענק פרס זה על מנת לשקף את רצונו של העם הקוריאני בשלום. הוועדה הממנה מורכבת מ-300 מומחים קוריאנים, ו-800 מומחים בינלאומיים. הזוכים מקבלים תעודה ופרס כספי בסך מאתיים אלף דולר.
בעבר היו מספר מקרים שבהם זוכה הפרס זכה גם בפרס נובל לשלום; לדוגמה, ב-1996 זכה בפרס זה ארגון "רופאים ללא גבולות", ולאחר מכן זכה הארגון גם בפרס נובל לשלום ב-1999. גם זוכה פרס נובל לשלום לשנת 2018 דניס מקווגי, זכה בפרס זה בשנת 2016.
בזים
בזים (שם מדעי: Falconinae) היא תת-משפחה ממשפחת הבזיים של עופות דורסים קטנים וזריזים. אלו ציידים זריזים החיים בכל היבשות ועטים על עופות אחרים, מכרסמים שונים, זוחלים וחרקים גדולים. הגדולים ביותר יכולים להרוג ארנבות, פסיונים או אווזים. הם הורגים את הטרף בטפרי רגליהם שנתפסים תוך כדי צלילתם המהירה בטרף. למעשה המין שצולל במהירות הרבה ביותר מביניהם - בז נודד הוא בעל החיים המהיר ביותר בעולם.
הבזים חיים בזוגות ומקננים בנקרות עצים או בין סלעים.
חלק מהבזים נתפסו על ידי ציידים ונקשרו לצייד כך שיצודו עבורו טרף קטן. תהליך זה מכונה בזיירות.
פיזנג אמבון
פיזנג אמבון (Pisang Ambon) הוא מותג של ליקר בטעם בננה הולנדי המיוצר, מופץ ומשווק על ידי לוקאס בולס.
פאל קרי
פַּאל קֵרִי (במקור קראמר, בהונגרית: Kéri Pál; בודפשט, 5 אפריל 1882 – ניו יורק, 6 בפברואר 1961) היה עיתונאי יהודי הונגרי-אמריקאי, מתרגם ספרות, נאשם במשפט טיסה.
פיזנג אמבון
יש לו טעם בננה דומיננטי, עם ניואנסים נוספים של פירות טרופיים וצבע ירוק עז. הוא מבוסס על מתכון של ליקר אינדונזי ישן. ישנה למשקה גרסה סגולה, בשם Pisang Ambon Guaraná Lime.
פאל קרי
ביוגרפיה
קרי נולד במשפחה יהודית כבנם של ליפוט קראמר וברטה מילר. כעיתונאי, הוא התקבל תחילה בעיתון אשט ( Est-ערב בהונגרית), וזכה במהרה להכרה לאומית ככתב פוליטי. בשנת 1911 התקבל לתא "הבונים החופשיים". הוא השתייך לחוגו של הרוזן מיהאי קארואי ומילא תפקיד מרכזי במהלך מהפכה החרציות בשנת 1918. ב־21 במרץ 1919, כמזכירו של קארואי, ומטעמו הוא פרסם תצהיר שהעביר את השלטון ל"פרולטריון של עמי הונגריה", תצהיר שלא תיאם מראש עם קארואי, אך קארואי התייצב מאחוריו. בתקופת הרפובליקה הסובייטית ההונגרית היה קרי חבר ב"מנהלת העיתונות" שלפחות חמישה משבעת חבריה היו יהודים: פרנץ גנדר (קראוס), מיקלוש פרגו (שניצר), פאל קרי, לאיוש מאדיאר (מילהופר), אוסקר גלרט (גולדמן).
בשנת 1920 הואשם קרי שהיה הסופר ואינטלקטואל שעמד מאחורי התכנון של רצח אישטוואן טיסה. לפי כמה עדויות, הוא הוציא את שעונו בסביבות ארבע אחר הצהריים ביום הרצח ואמר: "טיסה לא יהיה בחיים בעוד שעה וחצי". השופט במשפט גזר עליו עונש מוות בתלייה בשנת 1921, אך בשנת 1922 הוא הועבר לרוסיה הסובייטית במסגרת חילופי אסירים. לאחר שהות קצרה במוסקבה עבר לווינה, שם הצטרף לסגל העיתון ההונגרי שהופיע בווינה. בשנת 1924 הוא התפרסם כעיתונאי ב-"Arbeiteriter Zeitung", ואז ערך את "פולקסוויל" בעיר האוסטרית גראץ. בשנת 1934 עבר לפראג בירת צ'כוסלובקיה, אך נמלט לפריז לאחר הכיבוש הנאצי. לאחר פרוץ מלחמת העולם השנייה בשנת 1939 נסע דרך ספרד ופורטוגל לארצות הברית, שם עבד שוב כעיתונאי. הוא נפטר בשנת 1961 בניו יורק.
מידע נוסף
בתרגום לעברית (לפי סדר עוקב):
פיזנג אמבון
אטימולוגיה
"פיסאנג" היא מילה באינדונזית / מלאית לבננה. אמבון היא עיר הבירה של מחוז אינדונזי שהיה פעם מושבה הולנדית. "Pisang Ambon" הוא השם האינדונזי לזן הבננה גרוס מישל. אמנם שם הבננה אינו מתייחס לאמבון כמקור אלא ממילה ג'אווית לריח.
טום ריד
תומאס וילארד ריד השני (באנגלית: Thomas Willard Reed II; נולד ב-18 בנובמבר 1971) הוא פוליטיקאי אמריקאי, שכיהן כחבר בית הנבחרים של ארצות הברית מטעם מדינת ניו יורק מאז 2010 ועד להתפטרותו במאי 2022. תחילה ייצג את מחוז הקונגרס ה-29 מ-2010 ועד 2013, ולאחר מכן את מחוז הקונגרס ה-23. ריד, חבר המפלגה הרפובליקנית, כיהן טרם היבחרו לבית הנבחרים כראש עיריית קורנינג שבניו יורק. ב-2021 הכריז שלא ינסה להיבחר מחדש לבית הנבחרים ב-2022 לאחר שהואשם בהטרדה מינית.
ביוגרפיה
ריד נולד בג'ולייט שבאילינוי וגדל בקורנינג שבמדינת ניו יורק, הצעיר מבין תריסר ילדי הוריו. בשנת 1993 השלים באוניברסיטת אלפרד לימודי תואר ראשון במדע המדינה, וב-1996 קיבל תואר שני במשפטים מאוניברסיטת צפון אוהיו. בתום לימודי המשפטים שלו עבד ריד כשותף במשרד עורכי הדין "Gallo & Iacovangelo" השוכן ברוצ'סטר בשנים 1996–1999. לאחר שאמו של ריד נפטרה בשנת 1998, שב לקורנינג ופתח משרד עורכי דין משלו, שהתמחה בגביית חובות. כשנבחר לקונגרס ב-2010 התנגד ריד לכללי הקונגרס שדרשו ממנו להסיר את שמו הפרטי משם משרד עורכי הדין שלו. רק ב-2014 שינה המשרד את שמו ל-"RR Resource Recovery". ב-2007 התמודד ריד לראשות העיר קורנינג בה גדל והתחנך, והיה מועמד המפלגה הרפובליקנית. בבחירות גבר על ראש העירייה המכהן פרנק קוצ'ו עם 58% מקולות הבוחרים, ומילא תקופת כהונה אחת בת שנתיים.
בשנת 2009 הכריז ריד כי יתמודד אל בית הנבחרים של ארצות הברית במחוז הקונגרס ה-29 של ניו יורק מול נציג המחוז המכהן, אריק מאסה מהמפלגה הדמוקרטית, לקראת בחירות אמצע הכהונה ב-2010. באמצע כהונתו הראשונה בקונגרס, הודיע ​​מאסה כי לא יבקש להיבחר מחדש עקב בעיות בריאותיות. במרץ 2010 התפטר מאסה מהקונגרס לאחר שנחשף כי הוא נתון לחקירה של ועדת האתיקה של בית הנבחרים בגין הטרדה מינית של עובדת הכפופה למרותו. בבחירות להחלפתו של מאסה, ניצב ריד בפני מת'יו זלר, מועמד המפלגה הדמוקרטית, עליו גבר כשגרף 56.3% מקולות הבוחרים, ומיד לאחר מכן הושבע לתפקידו. אך בימים שלאחר הבחירות סבל מתסחיף ריאתי, ולאחר עיכוב בן שלושה ימים הושבע ריד ביום הולדתו ה-39, 18 בנובמבר 2010, בטקס מיוחד.
ב-4 במאי 2017 הצביע ריד בעד ביטול חוק הגנת החולה וטיפול בר השגה. לאחר ההסתערות על הקפיטול ב-6 בינואר 2021 פרסם ריד מאמר דעה ב"הניו יורק טיימס" ובו נימק מדוע לדעתו יש על נשיא ארצות הברית דונלד טראמפ לשאת באחריות על המתקפה, אך אין להדיח אותו בידי בית הנבחרים.
ב-19 במרץ 2021, אישה בשם ניקולט דייוויס טענה ב"וושינגטון פוסט" כי ב-2017, עת שהו בפאב השוכן במינסוטה, עיסה ריד את גבה, שחרר את החזייה שלה ותָּחַב את ידו לירכה – הכול בעל כורחה כשעבדה כשדלנית זוטרה של חברת ביטוח. ריד הכחיש את הטענה. יומיים לאחר מכן, ב-21 במרץ, התנצל בפני דייוויס אך גרס כי עדיין אינו זוכר את התקרית המדוברת, אם כי הוא "רואה את הסיפור אפשרי" משום שבאותה העת נאבק באלכוהוליזם. באותה הצהרה, הוא הודיע על פרישתו מהחיים הפוליטיים לקראת בחירות 2022. ריד ציין מאוחר יותר כי בין כה וכה שקל לקצרה להתמודד לתפקיד נוסף, וחש לחץ בידי יועצים פוליטיים שייעצו לו שלא להודות בדבר ולהכחיש הכל; ודבק בכך שאינו זוכר את תקיפתה של דייוויס. כבר ב-2010 הודיע ריד שלא יתמודד בבחירות 2022 מתוך אמונתו כי יש להחיל הגבלת כהונה בת 12 שנה לחברי בית הנבחרים האמריקאי. ב-10 במאי 2022 התפטר ממושבו בקונגרס כשבעה חודשים טרם תום כהונתו.
Killer Queen
Killer Queen הוא שיר של להקת הרוק הבריטית קווין. השיר נכתב על ידי הזמר הראשי פרדי מרקיורי, והוקלט לאלבומם השלישי Sheer Heart Attack בשנת 1974. הוא הגיע למקום השני במצעד הסינגלים של בריטניה, הפך ללהיט האמריקני הראשון שלהם, והגיע למקום השנים-עשר ב-Billboard Hot 100.
בשנת 1975, מרקורי קיבל פרס איבור נובלו מהאקדמיה הבריטית לכותבי שירים, מלחינים וכותבים. השיר נכלל באלבום האוסף של הלהקה משנת 1981, ובאלבום האוסף Absolute Greatest משנת 2009. השיר נמצא גם באלבומי ההופעות החיות Live Killers וב-Queen Rock Montreal.
רקע והקלטה
בניגוד לשני אלבומי קווין הראשונים, השיר הזה הוקלט בחלקו באולפני רוקפילד בוויילס. ההקלטה כוללת הרמוניות מורחבות של ארבעה חלקים, וגם סולו גיטרה של בריאן מאי העושה שימוש באפקט הפעמון.
הוצאה
כאשר יצא כסינגל, "Killer Queen" היה להיט של קווין והגיע למקום השני בבריטניה ומקום שתים עשרה בארצות הברית. האלבום יצא כצד A כפול בבריטניה, ארצות הברית וקנדה (שם הגיע למקום 15 במצעד הסינגלים הלאומי עם השיר "Flick of the wrist"). במהדורות שונות השתמשו בכמה גרסאות שונות של "Flick of the wrist". בשנת 1986, "Killer Queen" יצא כצד B ל"Who Wants to Live Forever".
ויליאם לאקין טרנר
ויליאם לאקין טרנר (באנגלית: William Lakin Turner; 25 בפברואר 1867 – 21 באוקטובר 1936) היה אמן נוף אנגלי.
ביוגרפיה
ויליאם לאקין טרנר נולד לג'ורג' טרנר ולאשתו, אליזה טרנר (לבית לאקין) (1837–1900) בשנת 1867 בבארו על טרנט, דרבישייר. הוא התחנך בבית ספר מקומי לפני שעבר למכללת טרנט בלונג איטון, דרבישייר. הוא היה הבכור מבין ארבעה ילדים וירש את כישרונו האמנותי מאביו שהיה ידוע בתור "קונסטבל של דרבישייר." לג'ורג' טרנר היו מספר תלמידים מצליחים ביניהם דייוויד פיין ולואי בוסוורת' הרט. המשפחה לא הייתה קשורה לאמן ויליאם טרנר.
ג'ורג' טרנר כיהן בוועדת האמנות של גלריה לאמנות דרבי והציורים שלו ושל ויליאם כלולים באוסף העיר. טרנר התגורר במקומות שונים, כולל פולהאם, לוטון, (אסקס), בדירהולם בלבנס, וב-Keswick, שם הוא צייר כמה מציוריו הידועים ביותר של מחוז האגמים. לאחר מותה של אמו של ויליאם בשנת 1900 אביו נישא בשנית בשנת 1903, לקייט סטיבנס סמית'. ג'ורג' טרנר מת ב-1910, והותיר את רוב עזבונו לאשתו השנייה. וויליאם קיבל מורשת קטנה של 100 פאונד.
ויליאם לאקין טרנר נפטר מסרטן ב-21 באוקטובר 1936 בבית החולים בדורסט, ונקבר ב-23 באוקטובר 1936 בכנסיית סנט מרי מגדלנה, קאסלטון, שרבורן, דורסט.
נפטיוגנסק
נפטגיוגנסק (ברוסית: Нефтеюга́нск) היא עיר במחוז האוטונומי חנטי ומנסי, רוסיה, הממוקמת דרומית לנהר אוב, קרוב לעיר סורגוט הגדולה יותר. אוכלוסייה: 127,710  איש (אומדן 2019).
היסטוריה
העיר הוקמה ב-16 באוקטובר 1967, לאחר שהתגלה שדה נפט על קרחת יער קטנה במרכז שטח ביצות הטייגה בשנת 1961.